ประกาศสำนักงานสภาความมั่นคงแห่งชาติประกาศสำนักงานสภาความมั่นคงแห่งชาติเรื่องโครงสร้างและการจัดหน่วยงาน วิธีดำเนินการและสถานที่ติดต่อของสำนักงานสภาความมั่นคงแห่งชาติ------------- เพื่อให้เป็นไปตามกฎหมายว่าด้วยข้อมูลข่าวสารของข้าราชการที่จะให้ประชาชนได้มีโอกาสรับข้อมูลข่าวสารเกี่ยวกับการดำเนินการต่างๆ ของทางราชการ เพื่อให้ประชาชนสามารถแสดงความคิดเห็นและใช้สิทธิทางการเมืองได้โดยถูกต้องกับความเป็นจริงเป็นการสร้างความเข้าใจและส่งเสริมความสัมพันธ์ระหว่างรัฐบาลกับประชาชนมากยิ่งขึ้นจึงสมควรประกาศโครงสร้างและการจัดหน่วยงานอำนาจหน้าที่วิธีการดำเนินงาน และสถานที่ที่ติดต่อเพื่อขอรับข้อมูลข่าวสารของสำนักงานสภาความมั่นคงแห่งชาติใหม่(โดยยกเลิกประกาศสำนักงานสภาความมั่นคงแห่งชาติ เรื่อง โครงสร้างและการจัดหน่วยงานวิธีการดำเนินการและสถานที่ติดต่อของสำนักงานสภาความมั่นคงแห่งชาติ ลงวันที่ ๓๐ สิงหาคม๒๕๔๒) ดังนี้ ข้อ๑ สำนักงานสภาความมั่นคงแห่งชาติ(สมช.) มีอำนาจและหน้าที่โดยสรุปดังต่อไปนี้ ๑)ดำเนินการตามกฎหมายว่าด้วยสภาความมั่นคงแห่งชาติและกฎหมายอื่นที่เกี่ยวข้อง ๒)พิจารณาเสนอต่อสภาความมั่นคงแห่งชาติ ในการกำหนดนโยบายความมั่นคงแห่งชาติด้านการเมืองภายในประเทศการเมืองระหว่างประเทศ การป้องกันประเทศ การเศรษฐกิจ สังคมจิตวิทยา วิทยาศาสตร์ เทคโนโลยี พลังงานทรัพยากรธรรมชาติ และสิ่งแวดล้อม และการอื่นที่เกี่ยวข้องกับความมั่นคงแห่งชาติ ๓) อำนวยการและประสานการปฏิบัติตามนโยบายความมั่นคงแห่งชาติกับส่วนราชการต่าง ๆ ทั้งฝ่ายพลเรือน ทหารและตำรวจตลอดจนองค์กรของรัฐให้สอดคล้องและเป็นผลดีต่อความมั่นคงแห่งชาติ ๔)เสนอแนะและจัดทำนโยบายเตรียมพร้อมแห่งชาติ เพื่อรับสถานการณ์ฉุกเฉินอันเกิดจากวิกฤติการณ์ที่กระทบต่อความมั่นคงแห่งชาติ ๕)เสนอแนะและจัดทำนโยบายข่าวกรองและต่อต้านข่าวกรองแห่งชาติรวมทั้งเสนอแนะแนวทางในการพัฒนาองค์กรข่าวกรองและต่อต้านข่าวกรอง ๖)ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานสภาความมั่นคงแห่งชาติตามที่นายกรัฐมนตรีหรือคณะรัฐมนตรีมอบหมาย ข้อ๒สำนักงานสภาความมั่นคงแห่งชาติมีโครงสร้างและการจัดหน่วยงานภายในเป็น ๘ หน่วยงาน มีความรับผิดชอบและมีการจำแนกการจัดการดังต่อไปนี้ ๒.๑สำนักงานเลขานุการกรม มีหน้าที่และความรับผิดชอบเกี่ยวกับการบริหารโดยทั่วไปของสำนักงานสภาความมั่นคงแห่งชาติโดยเฉพาะการดำเนินการด้านการเงิน การบริหารงานบุคคล งานสารบรรณ งานช่วยอำนวยการนักบริหารงานการเงิน การบัญชี การงบประมาณ การพัสดุ อาคารสถานที่ ยานพาหนะและการบริหารการประชุม จำแนกการจัดการภายใน เป็น ๔ ส่วน คือ งานสารบรรณ งานช่วยอำนวยการนักบริหารฝ่ายคลัง และฝ่ายการเจ้าหน้าที่ และราชการที่มิได้แยกให้เป็นหน้าที่ของกองหรือส่วนราชการใดโดยเฉพาะ ๒.๒ กองป้องกันประเทศ มีหน้าที่และความรับผิดชอบเกี่ยวกับการประมาณสถานการณ์ภัยคุกคามพิจารณาเสนอแนะนโยบายความมั่นคงแห่งชาติด้านการป้องกันประเทศและอำนวยการประสานการปฏิบัติให้บรรลุผลตามนโยบายตลอดจนประเมินผลการดำเนินการตามนโยบาย จำแนกการจัดการภายใน เป็น ๔ งาน คืองานกำหนดนโยบายและยุทธศาสตร์ งานศูนย์ประสานงานเตรียมพร้อมแห่งชาติงานการผนึกกำลังเพื่อความมั่นคงและการจัดระเบียบเพื่อความมั่นคงบริเวณชายแดน และงานบริหารทั่วไป ๒.๓ กองความมั่นคงด้านการเมือง มีหน้าที่และความรับผิดชอบเกี่ยวกับการประมาณสถานการณ์ภัยคุกคามและพิจารณาเสนอแนะนโยบายความมั่นคงแห่งชาติด้านการเมืองภายในและการเมืองระหว่างประเทศอำนวยการประสานงานและประเมินผลการปฏิบัติตามนโยบาย จำแนกการจัดการภายใน เป็น ๓ งานคืองานการเมืองภายในประเทศ งานการเมืองภายนอกประเทศ และงานบริหารทั่วไป ๒.๔กองความมั่นคงด้านกิจการพิเศษ มีหน้าที่และความรับผิดชอบในการพิจารณาเสนอแนะนโยบายและมาตรการปฏิบัติตลอดจนอำนวยการและประสานการปฏิบัติในการแก้ไขปัญหาความมั่นคงปัญหาการก่อการร้ายสากลการปฏิบัติการจิตวิทยาและการประชาสัมพันธ์เพื่อความมั่นคง และงานกิจกรรมพิเศษอื่น ๆจำแนกการจัดการภายในเป็นการกำหนดนโยบายและยุทธศาสตร์เฉพาะเรื่องงานอำนวยการการประสานการปฏิบัติตามนโยบายเฉพาะเรื่องและประเมินผลงานนโยบายและแนวทางปฏิบัติด้านประชาสัมพันธ์การปฏิบัติการจิตวิทยาและงานบริหารทั่วไป ๒.๕กองความมั่นคงด้านวิทยาศาสตร์ เทคโนโลยี พลังงานทรัพยากรธรรมชาติ และสิ่งแวดล้อมมีหน้าที่และความรับผิดชอบเกี่ยวกับการประเมินสถานการณ์ภัยคุกคามและพิจารณาเสนอแนะนโยบายความมั่นคงแห่งชาติด้านวิทยาศาสตร์เทคโนโลยี พลังงาน ทรัพยากรธรรมชาติ และสิ่งแวดล้อมอำนวยการประสานการปฏิบัติและประเมินผลการดำเนินการตามนโยบาย จำแนกการจัดการภายในเป็นงานกำหนดนโยบายและยุทธศาสตร์ งานอำนวยการประสานงาน และประเมินผลการปฏิบัติตามนโยบายและงานบริหารทั่วไป ๒.๖ กองความมั่นคงด้านเศรษฐกิจ มีหน้าที่และความรับผิดชอบเกี่ยวกับการประเมินสถานการณ์ภัยคุกคามและกำหนดนโยบายความมั่นคงแห่งชาติด้านเศรษฐกิจอำนวยการประสานงานและประเมินผลการปฏิบัติตามนโยบายจำแนกการจัดการภายในเป็นงานกำหนดนโยบายและยุทธศาสตร์ งานอำนวยการประสานงานและประเมินผลการปฏิบัติตามนโยบาย และงานบริหารทั่วไป ๒.๗ กองความมั่นคงด้านสังคมจิตวิทยา มีหน้าที่และความรับผิดชอบเกี่ยวกับการประเมินสถานการณ์ภัยคุกคามและพิจารณาเสนอแนะนโยบายความมั่นคงแห่งชาติด้านสังคมจิตวิทยา อำนวยการประสานงานและประเมินผลการปฏิบัติตามนโยบาย จำแนกการจัดการภายใน เป็นงานกำหนดนโยบายและยุทธศาสตร์งานอำนวยการประสานงานและประเมินผลการปฏิบัติตามนโยบายและงานบริหารทั่วไป ๒.๘ กองอำนวยการข่าวกรองและความมั่นคง มีหน้าที่และความรับผิดชอบเกี่ยวกับการประเมินสถานการณ์ภัยคุกคามและพิจารณาเสนอแนะนโยบายความมั่นคงแห่งชาติด้านข่าวกรองแห่งชาติรวมทั้งเสนอแนะแนวทางในการพัฒนาองค์การข่าวกรองและต่อต้านข่าวกรองของฝ่ายพลเรือน ทหาร และตำรวจอำนวยการประสานงานการปฏิบัติ และประเมินผลการดำเนินการตามนโยบายจำแนกการจัดการภายในเป็นงานกำหนดนโยบาย ประสานงานและประเมินผลการปฏิบัติตามนโยบายงานอำนวยการข่าวกรองภายในงานอำนวยการข่าวกรองต่างประเทศ และงานบริหารทั่วไป ข้อ๓สถานที่ติดต่อเพื่อขอรับข้อมูลข่าวสารของสำนักงานสภาความมั่นคงแห่งชาติ คือสำนักงานเลขานุการกรม สำนักงานสภาความมั่นคงแห่งชาติ ชั้น ๑ ตั้งอยู่ในทำเนียบรัฐบาล ถนนพิษณุโลก กรุงเทพมหานคร ๑๐๓๐๐ โทร. ๐๒-๖๒๙-๘๐๐๐โทรสาร ๐๒-๖๒๙-๘๐๕๖ ประกาศณ วันที่ ๗ พฤศจิกายน พ.ศ. ๒๕๔๔ ขจัดภัย บุรุษพัฒน์ เลขาธิการสภาความมั่นคงแห่งชาติ[รก.๒๕๔๔/พ๑๑๔ง/๙๓/๑๕ พฤศจิกายน ๒๕๔๔] พรพิมล/พิมพ์/แก้ไข ๑๖พ.ค ๒๕๔๔ A+B